Diari Oficial de la Generalitat Valenciana


Sumari del DOGV 4088, del 18-09-2001 (2001/8993)

ORDRE de 31 d'agost de 2001, de la Conselleria de Justícia i Administracions Públiques, per la qual s'aprova l'exempció a l'exercici del lloc de tresoreria de l'Ajuntament d'Alcalà de Xivert.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4088

Data del DOGV
:   18-09-2001

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2001/8993


Data del document
:   31-08-2001

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Alcalà de Xivert
    * comptable
    * administració local

ORDRE de 31 d'agost de 2001, de la Conselleria de Justícia i Administracions Públiques, per la qual s'aprova l'exempció a l'exercici del lloc de tresoreria de l'Ajuntament d'Alcalà de Xivert. [2001/A8993]
  
L'Ajuntament d'Alcalà de Xivert va acordar en la sessió plenària celebrada el dia 26 de juliol de 2001 sol·licitar d'aquesta Conselleria de Justícia i Administracions Públiques l'autorització perquè les funcions del lloc de tresoreria de la corporació siguen exercides per un funcionari d'aquesta degudament qualificat.
  
Aquest Ajuntament té el lloc de secretaria classificat en classe primera, en tractar-se d'un municipi amb una població inferior a 50.000 habitants i un pressupost inferior a 2.565.465.692 de pessetes.
  
En l'actualitat aquest lloc de treball està vacant.
  
En l'expedient consten els certificats expedits per la Secretaria General de la corporació acreditatius de la població municipal i del pressupost.
  
Vista la disposició addicional tercera del Reial Decret 1.732/1994, de 29 juliol, que admet excepcionalment autoritzar l'exercici del lloc de tresoreria per un funcionari de la corporació degudament qualificat en els municipis amb una població inferior a 50.000 habitants o pressupost inferior a 2.341.235.442 de pessetes.
  
En conseqüència, fent ús de les competències atribuïdes pels articles 2.2.d, i 9 del Decret 159/1997, de 29 d'abril, del Govern Valencià, pel qual s'aprova el reglament regulador de la competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Autoritzar l'exercici del lloc de tresoreria de l'Ajuntament d'Alcalà de Xivert per un funcionari de la corporació degudament qualificat. A continuació la corporació haurà de modificar en tal sentit la corresponent relació de llocs de treball.
  
Contra aquesta ordre que posa fi a la via administrativa, es podrà interposar, potestativament un recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la publicació, o bé, un recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà al de la publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 31 d'agost de 2001
  
El conseller de Justícia i Administracions Publiques,